जानकारों का कहना है कि कर्णजीत, वरिंदर और मनमीत ने जसविंदर से नशे की दवा मांगी। जसविंदर ने डॉक्टर की अनुमति के बिना दवा देने से इनकार कर दिया। तीनों हवालाती उससे गाली-गलौच करने लगे और जसविंदर को पीटकर जख्मी कर दिया। बताया जा रहा है कि जसविंदर की किडनी डैमेज हो गई है। उसे गंभीर हालत में फिरोजपुर सिविल अस्पताल में दाखिल करवाया गया है। जेल अस्पताल में जेल वार्डन कुलदीप सिंह की ड्यूटी थी, उसने बड़ी मशक्कत से तीनों आरोपियों से जसविंदर को छुड़वाया। इस बारे में कुलदीप ने जेल के अधिकारियों को सूचित किया। जेल के सहायक सुपरिंटेंडेंट हरभजन लाल ने तीनों आरोपी हवालातियों के खिलाफ थाना सिटी पुलिस को शिकायत की है